|  |  |  |  |
| --- | --- | --- | --- |
| Afdeling: | Onkologisk  Afdeling R | Udarbejdet af: | Trine Bruus Zachariassen/hjo |
| Sagsnr.: |  | E-mail: | Trine.bruus.zachariassen@  rsyd.dk |
| Dato: | 20. | Telefon: | 6541 1851 |

**Referat**

**Møde:** **Brugerråd**

**Tidspunkt:** Mandag den 31. januar 2021 kl. 14.00 – 16.15

**Sted:** Virtuelt – grundet det høje smittetryk afholdes mødet virtuelt – link nederst i bilaget eller i kalenderbookningen

**Deltagere:**

Bente Skønnemann

Birthe Volder

Janni Eriksen-Jensen – Deltager fra 14-15

Poul Fogh-Andersen

Svend Erik Kristensen

Kaj Emil Kroman-Mejer

Vivi Brandt

Annette R. Kodahl

Line U. Larsen

Janne Hammer

Karin Dieperink

Trine Bruus Zachariassen

**Afbud:**

Inger Kaalund

Bent Vraakjær

Hans Jørgen Lumbye

**Kl. 14.00 – 14.30 Ide-Forum – forskere kommer og præsenterer projekter – senest 1 uge inden mødet fremsendes lægmandsresume eller andet. (besluttet 6.12.2021)**

1. FaCe Cancer. Et projekt som vil undersøge familiesundhed i kræftforløb.

*Karin Dieperink præsenterede FaCa Cancer.*

1. Udskrivningsprojekt på sengeafsnittet – Majken deltager

*Majken (ansat på sengeafsnittet på Afd. R) præsenterede arbejdet omkring bedre udskrivelser på Afd. R*

**Kl. 14.30 – 15.00 Faste punkter (max 30 min)**

1. Formanden taler v/Janni

*Janni var her ikke sidste gang, håber at næste møde kan blive et fysisk møde, det er optimalt.*

1. Valg af dirigent v/alle

*Trine valgt.*

1. Fremlæggelse fra møder Brugerrådet har deltaget i siden sidst

*Ingen har deltaget i noget siden sidst*

1. Opfølgning fra sidst v/Trine

*Opfølgning vil også følge under nogle af de nedenstående punkter. Vi forsøger med denne nye form med oplæg den første halve time, dette skal evalueres efter nogle gange. Vi havde talt om at der kunne præsenteres 3 projekter, men vi kan allerede nu se at vi kun kan nå 2 projekter, så dette fortsætter vi med.*

**15.00 – 16.15 Skiftende punkter**

1. Habilitet? Janni har fået nyt job på OUH (Center for forskning i samskabelse med patienter og pårørende) er det noget der strider mod at sidde i brugerrådet?

*Besluttet at det ikke giver nogle problemer, så Janni fortsætter i vort brugerråd. Vi opfatter det som en fordel, som vi også kan drage nytte af.*

1. Tilgængelighed og synlighed for Brugerrådet – Karin

Karin laver oplæg omkring kalender, mailadresse, autosvar, internettet, infotavler, MIT-sygehus m.v. Forslag til 2 forskellige svarbeskeder på mailen er vedlagt.

Ann-Christina er ved at oprette et afsnit på vort nye internet, hvor der også vil være en mailadresse. Hvis nogle skriver til denne, skal der komme svar tilbage. Udkast til svarmail er vedlagt.

*Vi vælger forslag 2, men sletter afsnittet omkring enkelsager, så ser vi hvad der kommer. Vi undlader afsnittet omkring akutte henvendelser, ser om det bliver et problem. I starten vil postkassen blive tømt lidt oftere.*

*Henvendelserne der kommer i postkassen, bliver skrevet på dagsordenen, men sendes ikke løbende videre. Er der personfølsomme oplysninger i mailen, bliver de anonymiseret, dette grundet tavshedspligten*

*På internettet vil der stå en overordnet beskrivelse af hvad Brugerrådet beskæftiger sig med. Vi vil gerne have taget enkelt billeder af hele Brugerrådet, det vil blive gjort næste gang, hvor der også skal underskrives fuldmagt fra jer for tilladelse til brug af billederne.*

1. Kontakt til patientforeninger – Kaj Emil

På sidste møde blev det aftalt at Kaj Emil tager kontakt til andre patientforeninger

*Hjerteforeningen, patientforeningen, nyreforeningen har Kaj Emil haft kontakt med. Han havde undersøgt om der var modvilje mod samarbejde på tværs. Alle bakkede op og havde ikke modvilje. Kræftens Bekæmpelse er en stor medspiller, da mange får kræft.*

*Vigtigt at have et sted hvor patienterne kunne opholde sig og måske få svære beskeder. Her kunne flex-transport også hente patienter. Det ville være godt for patienterne. Det skulle ikke kun være for kræftpatienter, men for alle patienter på sygehuset.*

*Karin og Kaj Emil skal mødes med det centrale brugerråd på OUH den 7. februar, hvor ønsket bliver fremlagt.*

*Det overordnede brugerråd har ingen kompetence, men emnet kan tages op i det centrale råd, da det ikke kun handler om kræftpatienter. Dette råd beslutter om det er et emne, de vil gå videre til Regionen med.*

*På NYT OUH vil der være et hus til Kræftens Bekæmpelse og et til Steno diabetes center. Det er vigtigt at der bliver taget hånd om alle patienter.*

*Der kom kommentar om at i vort Brugerråd skal vi tage hensyn til patienter og pårørende med kræft. De øvrige patienter må tages op i det centrale brugerråd.*

*Når Kaj Emil og Karin har fremlagt emnet for det overordnede brugerråd, tænker vi at vi har givet tanken videre til alle patienter, så kan vi lukke emnet i vort lokale Brugerråd.*

1. Valg til Brugerrådet – Trine/Karin

Hvordan med valg til Brugerrådet – skal Corona-årene trækkes fra, så nuværende Brugerråd fortsætter og alle valg forlænges med 1-2 år?

*Vi trækker 1 år ud fra valgperioden grundet Corona, for alle medlemmer. Birthe fortsætter derfor til 2023. De øvrige medlemmer vil være på valg i 2024.*

*Oversigt over valgperiode vedlægges.*

1. Revision af Kommissoriet

Jf. kommissoriet, skal dette kigges igennem og eventuelt revideres pr. 1. marts 2022.

Det nuværende kommissorie er vedlagt.

*Valgperioden ændres til op til 4 år. Resten godkendes uden ændringer.*

*OUH ansatte holder lille møde, for at tale om valg af næstformand og sammensætning af medlemmer fra OUH evt. plejepersonale repræsentant.*

*Tages med til næste møde*

1. Status update:
   * Fremtidige aktiviteter v/alle

*Nytårskur den 20. januar blev desværre aflyst, grundet Corona, vi havde så mange sygemeldinger at vi var nødt til at aflyse. Afholdes som 2 morgenmøder den 2. og 9. februar. Hanne sender invitationen til jer.*

1. Succeshistorier, f.eks. til stafet for livet, infotavler m.v.

*Infotavler – kan laves mere indbydende. Punktet tages med på næste brugerrådsmøde, så vi kan få input til hvilke emner Brugerrådet finder interessante.*

1. Brainstorm om punkter til næste møde fx besøg ved KB/Rundvisning i Livsrum, fx Nyt OUH samt nye arbejdsgange

*Den 4. april vil det være muligt at komme på besøg i Livsrum, evt. holde hele mødet i Livsrummet.*

*Besøg på NYT OUH, hvis muligt, evt. en særskilt dag, hvor det kun er rundvisningen, hvis det ikke kan blive den 4. april.*

1. Eventuelt

*Sygeplejersker i ambulatoriet kunne godt tænke sig at et par stykker fra Brugerrådet kom og fortalte om arbejdet i Brugerrådet. Line tager det op igen efter sommerferien. Sengeafsnittet vil også gerne have besøg.*

*Kunne være et oplæg til næste års nytårskur.*

Hilsen og på gensyn

Janni og Karin